अमित मालवीय यांचं प्रसिद्धिपत्रक

त्या यादीमध्ये राष्ट्रीय पुरस्कारप्राप्त अभिनेता प्रकाश राज देखील सामील झाले आहेत. काही लोक ज्येष्ठ पत्रकार आणि त्यांची मैत्रीण गौरी लंकेश यांच्या हत्येनंतर आनंदोत्सव साजरा करताना त्यांना दिसले.  हे पाहून आपण निराश झालो असं त्यांनी म्हटलं.

"आपले पंतप्रधान ज्या लोकांना ट्विटरवर फॉलो करतात ते अतिशय निर्दयी आहेत आणि पंतप्रधानांनी मात्र डोळे झाकले आहेत. या गोष्टीमुळं मला अतोनात दुःख झालं आहे. तसंच पंतप्रधानांच्या शांत राहण्याची मला भीतीदेखील वाटते," असं प्रकाश राज म्हणाले होते. 

त्यांच्या या वक्तव्याला ट्रोल्सची लवकरच प्रतिक्रिया आली. त्यांनी प्रकाश राज यांच्यावर मोदी विरोधी असल्याचा शिक्का मारला.

ट्विटरवर लोकप्रिय असलेल्या जागतिक नेत्यांमध्ये मोदींचं स्थान वरचं आहे. त्यांना साडेतीन कोटी लोक फॉलो करतात. 

अभिनेता प्रकाश राज

मोदी हे ट्विटरचा प्रभावीरित्या वापर करतात.  त्यांचे बहुतांश ट्विट हे त्यांच्या कामासंदर्भात आणि धोरणांसंबधी असतात. किंवा ज्या गोष्टी त्यांना अतिशय प्रिय आहेत जसं की स्वच्छ भारत मोहीम.

2014 मध्ये सोशल मीडियाचा प्रभावीरित्या वापर केल... आणखी 4000 वर्णांसाठी लेख सुरू ठेवा:
्यामुळंच भारतीय जनता पक्षाला बहुमत मिळालं असं म्हटलं तर वावगं ठरणार नाही. 

पण, पंतप्रधानांचे ट्विट हे निवडक असतात आणि सर्वसमावेशक नसतात अशी टीकाही त्यांच्यावर होते. 

जसं की गोरक्षकांनी राजस्थानमध्ये एका मुस्लीम व्यक्तीची बेदम मारहाण करून हत्या केली होती. त्या घटनेबाबत पंतप्रधानांनी मौन बाळगलं होतं. 

आणि या घटनेच्या एका आठवड्यानंतर स्टॉकहोममध्ये झालेल्या हल्ल्याचा मात्र त्यांनी निषेध केला, त्यांच्या या कृत्यावर अनेकांनी नाराजी व्यक्त केली होती. 

पंतप्रधान काय ट्विट करत आहेत यापेक्षा ते कुणाला फॉलो करत आहेत आणि ते काय वाचत आहेत हा प्रश्न गेल्या काही महिन्यांपासून चर्चेत आहे. 

"पंतप्रधान ज्यांना फॉलो करतात त्या 1845 जणांपैकी बहुतांश जण हे राजकारणी, पत्रकार, सरकारी अधिकारी आहेत. पण अनेक जण असे देखील आहेत जे मोदींच्या राजकीय विरोधकांना आणि टीकाकारांना असभ्य भाषेत उत्तरं देतात," 

असं ऑल्ट न्यूज या वेबसाइटचे पत्रकार प्रतीक सिन्हा यांनी बीबीसीला सांगितलं. ऑल्ट न्यूज ही वेबसाइट फेक न्यूजला आळा घालण्यासाठी काम करत आहे. 

"ज्यांना ते फॉलो करतात त्यापैकी बहुतांश जण हे भाजपचे कार्यकर्ते आहेत आणि त्यांच्यासाठी ही सन्मानाची बाब असते."

"आपल्या कामाची दखल पंतप्रधानांनी घेतली असा त्याचा ते अर्थ काढतात. यातील बहुतेक जण हे महिलांचा द्वेष करणारे आणि त्यांना असभ्य भाषेत उत्तरं देणारे आहेत," असं सिन्हा म्हणाले. 

निखील दधीच यांच ट्वीट

उदाहरणार्थ, गौरी लंकेश यांची हत्या झाल्यावर निखील दधीच या सूरतमधल्या व्यावसायिकाने केलेल्या एक ट्वीटची खूप चर्चा झाली -- "एक कुत्री कुत्र्यासारखं काय मेली, सगळी पिल्लं विव्हळायला लागली आहेत."

त्यांच्या या ट्वीटवर खूप टीका झाल्यानंतर त्यांनी आपलं ट्वीट डीलिट केलं. पंतप्रधान या व्यावसायिकाला फॉलो करतात.

मोदी फॉलो करत असलेल्या दुसऱ्या एका अकाउंटवरूनही एक प्रतिक्रिया आली होती. आशिष मिश्रानं गौरी लंकेश यांच्या मृत्यूची बातमीची लिंक शेअर करताना करावे तसे भरावे असं लिहिलं होतं. 

लंकेश यांच्या मृत्यूनंतर पंतप्रधानांवर टीका करणाऱ्यांवर विखारी प्रतिक्रिया आल्या आणि ही गोष्ट देखील समोर आली की पंतप्रधान अशा लोकांना फॉलो करतात. 

काही जणांनी ट्वीटरवर 'ब्लॉक नरेंद्र मोदी' ही मोहीम सुरू केली होती. अर्थात या मोहिमेला फारसा प्रतिसाद मिळाला नाही. पण, या मोहिमेची काही काळ मात्र चर्चा झाली हे देखील तितकंच खरं...